खेतों में अनावश्यक खर्चे कम करें किसान : कलेक्टर
श्रीगंगानगर | कलेक्टरज्ञानाराम ने कहा है कि कृषि को व्यवसाय के रूप में अपनाकर खेती में अनावश्यक खर्चे कम किए जाने चाहिए। साथ ही खेती में नवाचार अपनाए जाएं तो किसानों की आर्थिक स्थिति मजबूत हो सकती है। ज्ञानाराम यहां कृषि अनुसंधान केंद्र में सोमवार को मशरूम उत्पादन तकनीक कार्यशाला को संबोधित कर रहे थे। विशिष्ट अतिथि पंजाब नेशनल बैंक के उप महाप्रबंधक एसडी टेलर ने बैंक योजनाओं की जानकारी दी। कृषि विभाग के संयुक्त निदेशक वीएस नैण, एआरएस के क्षेत्रीय निदेशक डॉ. उम्मेदसिंह शेखावत ने भी संबोधित किया। प्रशिक्षण प्रभारी डॉ. श्रीकिशन बैरवा ने केन्द्र पर चल रही मशरूम परियोजना के बारे में विस्तृत जानकारी दी।
hin_Deva hin_Deva